"Իմպուլսն" առաջինն էր, որին հաջողվեց ընթացիկ առաջնությունում հաղթել "Գանձասարին", այն էլ Կապանում: Հանդիպման ելքը վճռեց 51-րդ րոպեին Նորայր Գյոզալյանի խփած միակ գոլը: Դա Կապանում "Իմպուլսի" տոնած 2-րդ հաղթանակն էր: Առաջինը գրանցվել էր 2010թ.' 2:1: Ի դեպ, կապանյան այդ հանդիպումից հետո թիմերի միջև կայացած հաջորդ 6 հանդիպումներում դիլիջանցիներին չէր հաջողվել առավելության հասնել գանձասարցիների նկատմամբ: Կապանում "Գանձասարը" հաղթել էր 2 անգամ' 2010 և 2011թ. առաջնությունների 4-րդ շրջանում, միևնույն 1:0 հաշվով: